*Lēmuma projekts*

**Par Alūksnes novada pašvaldības nekustamā īpašuma “Zvaniņi”, Jaunannā, Jaunannas pagastā, Alūksnes novadā atsavināšanu**

 Pamatojoties uz Pašvaldību likuma 10. panta pirmās daļas 16. punktu, Publiskas personas mantas atsavināšanas likuma 3. panta otro daļu, 5. panta pirmo daļu, 8. panta otro daļu, 10. panta pirmo daļu, ņemot vērā Attīstības komitejas 19.06.2023. lēmumu (protokols Nr. 6, 1. p.),

1. Nodot atsavināšanai Alūksnes novada pašvaldības nekustamo īpašumu “Zvaniņi”, Jaunannā, Jaunannas pagastā, Alūksnes novadā, īpašuma kadastra Nr. 3658 002 0248, kas sastāv no nedzīvojamās ēkas (skola), 3 palīgēkām un zemesgabala 0,9463 ha platībā.
2. Noteikt atsavināšanas veidu – pārdošana izsolē.
3. Nosacītās cenas noteikšanu un izsoles organizēšanu uzdot veikt Alūksnes novada pašvaldības Īpašumu atsavināšanas komisijai.
4. Izsoles noteikumus un rezultātus publicēt Alūksnes novada pašvaldības interneta vietnē [www.aluksne.lv](http://www.aluksne.lv).